Hidžra - Wikipedia

# Hidžra

### From Wikipedia

Dolazak Poslanika, sallallahu alejhi ve sellem, u Medinu (u septembru, 622. god po rođenju Isa'a,as.) Ovaj događaj se uzima za početak hidžretskog kalendara.

Medina je, od momenta kada je u nju kročila Poslanikova, sallallahu alejhi ve sellem, noga postala duhovnim, političkim i ekonosmkim centrom islama. Zbog bitnosti Hidžre (preseljenja iz Meke u Medinu) po daljni tok razvoja misije islama taj dan je među muslimanima prihvaćen za početak hidžretskog kalendara.

O tome kakvo je raspoloženje vladalo u Medini u tom periodu najvjerodostojnije nam govore svjedočenja hroničara iz ranog perioda islama te zapisi učenjaka sire, (životopisa Poslanika, sallallahu alejhi ve sellem). Buharija , Ibn Ishak , El-Hakim i drugi bilježe da su Ensarije, (muslimani Medine), kada su čuli da je Poslanik, sallallahu alejhi ve sellem, iz Meke krenuo na put Hidžre, svaki dan izlazili do hare, (vulkansko kamenje kojim je bila opasan Medina sa tri strane), i čekali njegov dolazak. Ostajali bi tako sve dok su mogli podnositi sunčevu toplinu. A kada bi se sunce nad Arapskim poluotokom toliko rasplamsalo da ni prekaljeni Arapi nisu mogli podnjenti njegovu toplinu vraćali su se u svoje kuće. Taj ponedeljak, 12 rabiu-l-evel četrneste godine po poslanstvu i prve godine po Hidžri se nipočemu nije razlikovao od prethodnih dana. Ponovo su Ensarije čekali na nemilosrdnom suncu te razočarani, i sa sve većim strahom za život Poslanka, sallallahu alejhi ve sellem, ponovo se sklonili u svoje domove. Međutim, ovaj put je njihova strijepnja bila presječena povikom jednog Židova koji se, svojim poslom, zadržao još neko vrijeme na periferiji Medine. Njegove riječi, "Arapi, došao vam je onaj kojeg očekujete" su značile početak nove epohe u širenju poslanice islama koja, kao što nas je o tome obavjestio Poslanik, sallallahu alejhi ve sellem, neće ostaviti niti jednu kuću na svijetu a da u nju neće ući.

Kako su ashabi doživjeli taj trenutak najbolje govore riječi Enesa Ibn Malika koji je rekao: "Nikada nisam doživio svjetliji i ljepši dan od dana u kome su Poslanik, sallallahu alejhi ve sellem, i Ebu Bekr stigli u Medinu" Od toga dana se srca vjernika vežu za ovaj grad. Svaka posjeta Medini, ne može, a da u srcima vjernika ne probudi sječanja na ove sretne i bitne momente islmske historije.

Muhamed Jusić

Preuzeto sa: "http://bs.wikipedia.org../../../h/i/d/Hid%C5%BEra.html"

Kategorije: Autorska prava | Islam

##### Views

- Članak
- Razgovor
- Trenutna verzija

##### Pretraga